laion/Wikipedia-Exotic huggingface dataset:
আনোয়ার হোসেন খান

আনোয়ার হোসেন খান একজন বাংলাদেশি ব্যবসায়ী, রাজনীতিবিদ এবং একাদশ জাতীয় সংসদ সদস্য। তিনি লক্ষ্মীপুর-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন। আনোয়ার হোসেন খান ১৯৬১ সালে লক্ষ্মীপুর জেলার রামগঞ্জ উপজেলার কাঞ্চনপুরের পূর্ববিঘা গ্রামে জন্মগ্রহণ করেন। তার পিতার নাম ছাকাওয়াত উল্লা খান ও মাতার নাম আনোয়ারা বেগম। শিক্ষাজীবনে তিনি ব্যবসায়ে স্নাতকোত্তর ডিগ্রি অর্জন করেন। আনোয়ার হোসেন খান মডার্ন গ্রুপ অব কোম্পানিজ’র ও এর অধীনে বিভিন্ন প্রতিষ্ঠান যেমন, আনোয়ার খান মডার্ন মেডিকেল কলেজের প্রতিষ্ঠাতা ও চেয়ারম্যান হিসেবে দায়িত্ব পালন করছেন। এছাড়াও তিনি শাহ্‌জালাল ইসলামী ব্যাংক লিমিটেডের পরিচালকদের নির্বাহী কমিটির চেয়ারম্যান হিসেবে দায়িত্ব পালন করছেন। এরপূর্বে তিনি ব্যাংকটির চেয়ারম্যান হিসেবে দায়িত্ব পালন করেন। এছাড়াও তিনি প্রাইম বিশ্ববিদ্যালয়ের গভর্নিং বডির সদস্য হিসেবেও ছিলেন। আনোয়ার হোসেন ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির প্রার্থী শাহাদাত হোসেনকে পরাজিত করে লক্ষ্মীপুর-১ আসন থেকে প্রথমবারেরমত সংসদ সদস্য নির্বাচিত হন। তিনি আওয়ামী লীগের রামগঞ্জ উপজেলা শাখার জ্যেষ্ঠ সহ-সভাপতি হিসেবে দায়িত্ব পালন করছেন। "শপথ নিলেন নবনির্বাচিত সংসদ সদস্যরা"। www.prothomalo.com। সংগ্রহের তারিখ ৩ জানুয়ারি ২০১৯।  "আনোয়ার হোসেন খান"। শাহজালাল ব্যাংক। সংগ্রহের তারিখ ২ জানুয়ারি ২০১৯।  "একাদশ সংসদ নির্বাচন"। সমকাল। ৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৯।  "লক্ষ্মীপুর-১: বেসরকারি ফলে জয়ী নৌকার আনোয়ার হোসেন খান"। ইত্তেফাক। সংগ্রহের তারিখ ২ জানুয়ারি ২০১৯।
ব্রায়ান ম্যাককেচনি

ব্রায়ান জন ম্যাককেচনি (ইংরেজি: Brian McKechnie; জন্ম: ৬ নভেম্বর, ১৯৫৩) সাউথল্যান্ডের গোরে জন্মগ্রহণকারী সাবেক নিউজিল্যান্ডীয় ‘ডাবল অল ব্ল্যাক’ নামে পরিচিত আন্তর্জাতিক ক্রিকেটার এবং রাগবি ইউনিয়ন খেলোয়াড়। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৫ থেকে ১৯৮১ সময়কালে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ব্রায়ান ম্যাককেচনি। ১৯৭১-৭২ মৌসুম থেকে ১৯৮৫-৮৬ মৌসুম পর্যন্ত ঘরোয়া ক্রিকেট প্রতিযোগিতায় ওতাগোর পক্ষে খেলেছেন তিনি। সমগ্র খেলোয়াড়ী জীবনে ব্ল্যাক ক্যাপসদের পক্ষে ১৪টি একদিনের আন্তর্জাতিকে অংশগ্রহণ করার সুযোগ পেয়েছেন ব্রায়ান ম্যাককেচনি। তন্মধ্যে, ইংল্যান্ডে অনুষ্ঠিত ১৯৭৫ ও ১৯৭৯ সালের ক্রিকেট বিশ্বকাপে নিউজিল্যান্ড দলের সদস্যরূপে খেলার সৌভাগ্য হয় তার। ৭ জুন, ১৯৭৫ তারিখে পূর্ব আফ্রিকার বিপক্ষে ওডিআই অভিষেক ঘটে তার। মিতব্যয়ী ডানহাতি পেস বোলার হিসেবে খেলতেন ও কার্যকরী নিচেরসারির ব্যাটসম্যান ছিলেন। ১৯৮১ সালে নিজস্ব সর্বশেষ আন্তর্জাতিক খেলায় অংশ নেন তিনি। অস্ট্রেলিয়ার বিপক্ষে অনুষ্ঠিত ঐ খেলাটি আন্ডারআর্ম খেলা নামে পরিচিতি পায়। খেলার শেষ বলে ট্রেভর চ্যাপেলের আন্ডারআর্ম বল মোকাবেলা করেছিলেন তিনি। ক্রিকেট খেলা থেকে অবসর গ্রহণের পর জাতীয় দল নির্বাচকমণ্ডলীর অন্যতম সদস্য ছিলেন ব্রায়ান ম্যাককেচনি। ১৯৮৩ সালে লিন ম্যাককোনেলের সাথে ম্যাককেচনি:ডাবল অল ব্ল্যাক:এন অটোবায়োগ্রাফী (ক্রেইগস, ইনভারকার্গিল) শীর্ষক গ্রন্থ প্রকাশ করেন। "Grim prophecy fulfilled"। Cricinfo (ইংরেজি ভাষায়)। সংগ্রহের তারিখ ২০১৭-০৩-২৩।  "Underhand, underarm"। Cricinfo (ইংরেজি ভাষায়)। সংগ্রহের তারিখ ২০১৭-০৩-২৩।  "Australia v New Zealand 1980-81"। Cricinfo। ২০০৯-০২-০৪। সংগ্রহের তারিখ ২০১৭-০৩-২৩।  "Cricket Photos | Global | ESPN Cricinfo"। Cricinfo (ইংরেজি ভাষায়)। সংগ্রহের তারিখ ২০১৭-০৩-২৩।  Nat Lib of NZ[স্থায়ীভাবে অকার্যকর সংযোগ] Retrieved 1 December 2012. ইএসপিএনক্রিকইনফোতে ব্রায়ান ম্যাককেচনি (ইংরেজি) ক্রিকেটআর্কাইভে ব্রায়ান ম্যাককেচনি (সদস্যতা প্রয়োজনীয়) (ইংরেজি) Swanton, Will (২০০৬-০১-২৩)। "25 years along, Kiwi bat sees funnier side of it"। Cricket। The Age। সংগ্রহের তারিখ ২০০৬-০৬-২৭।  অলব্ল্যাকস.কমে Brian McKechnie
মুহম্মদ শফিকুর রহমান

সাংবাদিক শফিকুর রহমান একজন বাংলাদেশী সাংবাদিক ও রাজনীতিবিদ। তিনি চাঁদপুর-৪ আসনের সাবেক সংসদ সদস্য। তিনি ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। তিনি বাংলাদেশ আওয়ামী লীগের একজন রাজনীতিবিদ। সাংবাদিক শফিকুর রহমানের পৈত্রিক বাড়ি চাঁদপুর জেলার ফরিদগঞ্জ উপজেলার বালিথুবা গ্রামের মিয়াজী বাড়ি। তার বাবার নাম মৌলভী আবদুল হামিদ আর মায়ের নাম আয়েশা খাতুন। তিনি তার শিক্ষাজীবন শুরু করেন প্রথম মাদ্রাসা থেকে। একাধারে মাদ্রাসা, স্কুল, কলেজ ও বিশ্ববিদ্যালয়ে তিনি শিক্ষা লাভ করেন। তিনি প্রথমে ফরিদগঞ্জ মজিদিয়া কামিল মাদ্রাসা থেকে ১৯৬৫ সালে কামিল হাদিস বিষয়ে (ডিগ্রী) লাভ করেন। তারপর ১৯৬৭ সালে চাঁদপুর সরকারি কলেজ থেকে এইচএসসি পাশ করেন। তারপর ঢাকা বিশ্ববিদ্যালয় থেকে বাংলায় এমএ ডিগ্রী লাভ করেন ১৯৭১ সালে। সাংবাদিক শফিকুর রহমান ১৯৯৬, ২০০১ ও ২০০৮ জাতীয় নির্বাচনে আওয়ামিলীগ মনোনীত সংসদ সদস্য প্রার্থী হয়ে নির্বাচনে অংশগ্রহণ করেন ও পরাজিত হন। ২০১৮ ও ২০২৪ এর বিতর্কিত নির্বাচনে তিনি পুনরায় নৌকা প্রতীক নিয়ে নির্বাচন করে সংসদ সদস্য নির্বাচিত হন। পরবর্তীতে ২০২৪ সালে ছাত্র-জনতার গনঅভ্যুত্থানের পর তৎকালীন পার্লামেন্ট ভেঙে দিলে তিনি সংসদ সদস্য পদ হারান। তিনি সবসময় জনবিচ্ছিন্ন থাকায় ও অপেশাদার বক্তব্যের কারণে নিজ এলাকায় বরাবরই ব্যাপক সমালোচিত। পাশাপাশি তার অনুপস্থিতিতে তার নেতাকর্মীরা ক্ষমতার অপব্যবহার করে মাদক ও ত্রাসের রাজত্ব কায়েম করায় বহুবার তিনি দেশজুড়ে সমালোচিত হয়েছেন। শফিকুর ১৯৭১ সালে মুক্তিযুদ্ধে অংশ নেন। পরে তিনি যুক্তরাজ্য ও জাপানে সাংবাদিকতার ওপর উচ্চতর শিক্ষা নেন। ঢাকা বিশ্ববিদ্যালয়ে পড়া অবস্থায় তিনি ইত্তেফাক-এর বিশ্ববিদ্যালয় প্রতিনিধি হিসেবে সাংবাদিকতা শুরু করেন। তিনি পরপর দুইবার (২০১৫-২০১৮) জাতীয় প্রেসক্লাবের সভাপতি ছিলেন। বর্তমানে তিনি বেসরকারি সিটিজেন টেলিভিশনের চেয়ারম্যান ও প্রধান সম্পাদক। ২৭ ডিসেম্বর ২০১৮ তারিখে চাঁদপুর হাসান আলী সরকারি উচ্চ বিদ্যালয়ের মাঠে এক জনসভায় প্রধানমন্ত্রী শেখ হাসিনা ভিডিও কনফারেন্সে শফিকুর সম্পর্কে, বলেন, ‘সাংবাদিক শফিক আমার সহপাঠী ও বন্ধু। তার সঙ্গে ঢাকা বিশ্ববিদ্যালয়ে পড়াকালে ছাত্রলীগের রাজনীতি করেছি। তাকে আমি ডেকে নিয়ে এই (চাঁদপুর-৪) আসন থেকে মনোনয়ন দিয়েছি।’ শামছুল হক ভূঁইয়া "Bangladesh Parliament"। www.parliament.gov.bd। ২০২১-০৫-২৪ তারিখে মূল থেকে আর্কাইভ করা। সংগ্রহের তারিখ ২০২১-০৫-২৪।  "নির্বাচনী এলাকাঃ ২৬৩ চাঁদপুর-৪"। www.parliament.gov.bd। ২০২১-০৫-২৪ তারিখে মূল থেকে আর্কাইভ করা। সংগ্রহের তারিখ ২০২১-০৫-২৪।  "সাংবাদিক থেকে সাংসদ মুহাম্মদ শফিকুর রহমান"। দৈনিক প্রথম আলো। ৪ জানুয়ারি ২০১৯। ২১ জুন ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।  "১১ম জাতীয় সংসদ সদস্য তালিকা (বাংলা)"। জাতীয় সংসদের অফিসিয়াল সাইট। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ৯ মে ২০২০ তারিখে মূল থেকে আর্কাইভ করা। সংগ্রহের তারিখ ৪ জুন ২০১৯।  "জাতীয় প্রেস ক্লাবের নতুন কমিটির দায়িত্ব গ্রহণ"। দৈনিক যুগান্তর। ৯ জানুয়ারি ২০১৯। সংগ্রহের তারিখ ২১ জুন ২০১৯।  "জাতীয় প্রেসক্লাবের নতুন কমিটি"। এবেলা সংবাদপত্র। ২৮ মে ২০১৫। ২১ জুন ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।  উইকিমিডিয়া কমন্সে মুহম্মদ শফিকুর রহমান সংক্রান্ত মিডিয়া রয়েছে।
খুঁটি জেলা

খুঁটি জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি জেলা৷ ২৫শে ভাদ্র ১৪১৪ বঙ্গাব্দে (১২ই সেপ্টেম্বর ২০০৭ খ্রিষ্টাব্দে) রাঁচি জেলা খন্ডিত করে নতুন জেলাটি গঠিত হয়৷ জেলাটি ঝাড়খণ্ডের দক্ষিণে অবস্থিত দক্ষিণ ছোটনাগপুর বিভাগের অন্তর্গত৷ জেলাটির জেলাসদর খুঁটি শহরে অবস্থিত এবং খুঁটি মহকুমা নিয়ে গঠিত৷ স্থানীয়দের মতে, প্রাচীনকালে ছোটনাগপুর অঞ্চল মুন্ডা জনগোষ্ঠীদের দ্বারা শাসিত হতো৷ ছোটনাগপুরের মুন্ডারাজা মন্দ্র মুন্ডার আট পৌত্রের একজন রাঁচি জনপদের সামান্য দক্ষিণাংশে নিজের রাজত্ব শুরু করেন এবং খুঁটকাটি নামক একটি গ্রামের পত্তন ঘটান৷ এই খুঁটকাটি নামটি থেকেই পরবর্তীকালে খুঁটি নামটি এসেছে৷ জেলাটির উত্তরে ঝাড়খণ্ড রাজ্যের রাঁচি জেলা৷ জেলাটির উত্তর পূর্বে(ঈশান) ঝাড়খণ্ড রাজ্যের রাঁচি জেলা৷ জেলাটির পূর্বে ঝাড়খণ্ড রাজ্যের সরাইকেল্লা খরসোয়া জেলা৷ জেলাটির দক্ষিণ পূর্বে(অগ্নি) ঝাড়খণ্ড রাজ্যের পশ্চিম সিংভূম জেলা৷ জেলাটির দক্ষিণে ঝাড়খণ্ড রাজ্যের পশ্চিম সিংভূম জেলা৷ জেলাটির দক্ষিণ পশ্চিমে(নৈঋত) ঝাড়খণ্ড রাজ্যের সিমডেগা জেলা৷ জেলাটির পশ্চিমে ঝাড়খণ্ড রাজ্যের গুমলা জেলা৷ জেলাটির উত্তর পশ্চিমে(বায়ু) ঝাড়খণ্ড রাজ্যের রাঁচি জেলা৷ জেলাটির আয়তন ২৫৩৫ বর্গ কিমি৷ রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷ জেলার আয়তনের অনুপাত ঝাড়খণ্ড রাজ্যের ৩.১৮%৷ খুঁটি জেলায় প্রচলিত ভাষাসমূহের পাইচিত্র তালিকা নিম্নরূপ - মোট জনসংখ্যা ৪৩৪৮১৯(২০০১ জনগণনা) ও ৫৩১৮৮৫(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ২৩তম৷ ঝাড়খণ্ড রাজ্যের ১.৬১% লোক খুঁটি জেলাতে বাস করেন৷ জেলার জনঘনত্ব ২০০১ সালে ১৭৬ ছিলো এবং ২০১১ সালে তা বৃদ্ধি পেয়ে ২১০ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২২.৩২%, যা ১৯৯১-২০১১ সালের ১২.৫৫% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৯৭(সমগ্র) এবং শিশু(০-৬ বৎ) লিঙ্গানুপাত ৯৬৪৷ জেলাটির স্বাক্ষরতা হার ৫২.৯২%(২০০১) তথা ৬৩.৮৬%(২০১১)৷ পুরুষ স্বাক্ষরতার হার ৬৭.৪০%(২০০১) তথা ৭৪.০৮%(২০১১)৷ নারী স্বাক্ষরতার হার ৩৮.৪০%(২০০১) তথা ৫৩.৬৯% (২০১১)৷ জেলাটিতে শিশুর অনুপাত সমগ্র জনসংখ্যার ১৫.৯৫%৷ https://en.m.wikipedia.org/wiki/Khunti https://www.mapsofindia.com/maps/jharkhand/tehsil/khunti.html http://www.censusindia.gov.in/2011census/C-16.html https://www.census2011.co.in/census/district/104-khunti.html
সিমডেগা জেলা

সিমডেগা জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ১৬ই বৈশাখ ১৪০৮ বঙ্গাব্দ (৩০ এপ্রিল ২০০১ খ্রীষ্টাব্দে) পুর্বতন রাঁচি জেলা জেলা থেকে নির্মিত গুমলা জেলার দক্ষিণাংশ নিয়ে নতুন জেলাটি গঠিত হয়৷ জেলাটি ঝাড়খণ্ডের দক্ষিণে অবস্থিত দক্ষিণ ছোটনাগপুর বিভাগের অন্তর্গত৷ জেলাটির জেলাসদর সিমডেগা শহরে অবস্থিত এবং সিমডেগা মহকুমা নিয়ে গঠিত৷ জেলাটির পুরানো নাম ছিলো বীরুগড়, যা ওড়িশা গজপতি সাম্রাজ্যের অংশ ছিলো৷ সিমডেগা অঞ্চলের প্রবাহিত দুটি প্রধান নদী হলো শঙ্খ নদী, ঝাড়খণ্ড ও দেও নদী৷ জনশ্রুতি অনুযায়ী এই দুটি নদী থেকেই সিমডেগা অঞ্চলের নাম এসেছে৷ স্থানীয় সাদরি ভাষার অপভ্রংশের কারণে শাঁখদেও থেকে সিমডেগা নামের উৎপত্তি৷ জেলাটির উত্তরে ঝাড়খণ্ড রাজ্যের গুমলা জেলা৷ জেলাটির উত্তর পূর্বে(ঈশান) ঝাড়খণ্ড রাজ্যের খুঁটি জেলা৷ জেলাটির পূর্বে ঝাড়খণ্ড রাজ্যের পশ্চিম সিংভূম জেলা৷ জেলাটির দক্ষিণ পূর্বে(অগ্নি) ওড়িশা রাজ্যের সুন্দরগড় জেলা৷ জেলাটির দক্ষিণে ওড়িশা রাজ্যের সুন্দরগড় জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের সুন্দগড় জেলা৷ জেলাটির পশ্চিমে ছত্তীসগঢ় রাজ্যের জশপুর জেলা৷ জেলাটির উত্তর পশ্চিমে(বায়ু) ঝাড়খণ্ড রাজ্যের গুমলা জেলা ও ছত্তীসগঢ় রাজ্যের জশপুর জেলা৷ জেলাটির আয়তন ৩৭৭৪ বর্গ কিমি৷ রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷ জেলার আয়তনের অনুপাত ঝাড়খণ্ড রাজ্যের ৪.৭৩%৷ সিমডেগা জেলায় প্রচলিত ভাষাসমূহের পাইচিত্র তালিকা নিম্নরূপ - মোট জনসংখ্যা ৫১৪৩২০(২০০১ জনগণনা) ও ৫৯৯৫৭৮(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ২২তম৷ ঝাড়খণ্ড রাজ্যের ১.৮২% লোক সিমডেগা জেলাতে বাস করেন৷ জেলার জনঘনত্ব ২০০১ সালে ১৩৬ ছিলো এবং ২০১১ সালে তা বৃদ্ধি পেয়ে ১৫৯ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১৬.৫৮% , যা ১৯৯১-২০১১ সালের ১৫.২০% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৯৭(সমগ্র) এবং শিশু(০-৬ বৎ) লিঙ্গানুপাত ৯৬৯৷ জেলাটির স্বাক্ষরতা হার ৫৩.০২%(২০০১) তথা ৬৭.৯৯(২০১১)৷ পুরুষ স্বাক্ষরতার হার ৬৩.৭১%(২০০১) তথা ৭৬.০৮%(২০১১)৷ নারী স্বাক্ষরতার হার ৪২.৪০%(২০০১) তথা ৫৯.৯২% (২০১১)৷ জেলাটিতে শিশুর অনুপাত সমগ্র জনসংখ্যার ১৫.৫২%৷ https://simdega.nic.in/en/about-district/ https://www.mapsofindia.com/maps/jharkhand/tehsil/simdega.html http://www.censusindia.gov.in/2011census/C-16.html https://www.census2011.co.in/census/district/116-simdega.html
গৌড়দহ রেলওয়ে স্টেশন

গৌড়দহ রেলওয়ে স্টেশন হল শিয়ালদহ–ক্যানিং লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার গৌড়দহ ও তার পার্শ্ববর্তী এলাকা, যেমন নারায়ণপুর, কলারিয়া, পথের শেষ, কালাবড়ু এলাকাগুলিতে রেল পরিষেবা প্রদান করে। প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে অনেকগুলি সঠিক সংযোগ সড়ক আছে। তার মধ্যে অন্যতম কয়েকটি সড়ক পথ হল- গৌড়দহ থেকে নারায়নপুর রোড (যা সোনারপুর থেকে ঘটিয়ারী শরীফ রোড এর সঙ্গে সংযুক্ত), গৌড়দহ থেকে ঘুটিয়ারি শরীফ রোড, ঘুটিয়ারি শরীফ হাইওয়ে, গৌড়দহ থেকে কলাবড়ু রোড (যা বারুইপুর থেকে ক্যানিং রোডের সাথে সংযুক্ত) প্রভৃতি গৌড়দহ মা কালী মন্দির "GQD/Gourdaha"।  "GQD/Gourdaha Railway Time Table"।  "Indian Railways History Time Line"। জানুয়ারি ২০১০ তারিখে মূল থেকে আর্কাইভ করা।  "The Chronology of Railway Development in Eastern India"। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৯।  "History of The Electrification of Indian Railways"।
ষষ্ঠ জাতীয় সংসদ সদস্যদের তালিকা

ষষ্ঠ জাতীয় সংসদ নির্বাচন ১৫ ফেব্রুয়ারি ১৯৯৬ সালে বাংলাদেশে অনুষ্ঠিত হয়। নিচে নির্বাচিত সংসদ সদস্যদের নাম দেয়া হল। পঞ্চম জাতীয় সংসদ সদস্যদের তালিকা সপ্তম জাতীয় সংসদ সদস্যদের তালিকা "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
ছায়া মন্ত্রিসভা

ছায়া মন্ত্রিসভা ওয়েস্টমিন্সটার সরকার পদ্ধতির একটি বিশেষ বৈশিষ্ট্য। এখানে সংসদের প্রধান বিরোধীদলীয় নেতার নেতৃত্বে বিরোধী দল থেকে একদল জ্যৈষ্ঠ সদস্য একটা মন্ত্রিসভা গঠন করেন যেটা সরকারের মন্ত্রিসভার বিকল্প হিসেবে কাজ করে। এখানে, প্রতিটি সরকারী মন্ত্রীদের বিপরীতে একজন ছায়া মন্ত্রিসভার সদস্য থাকেন যিনি সরকারী মন্ত্রীর কাজকে বিশ্লেষণ করেন এবং প্রয়োজনে বিকল্প পথ তুলে ধরেন। অধিকাংশ দেশে ছায়া মন্ত্রিসভার সদস্যকে ছায়া মন্ত্রী বলা হয়ে থাকে। একজন ছায়া মন্ত্রীর কাজের পরিধি তাকে দল ও সমর্থকের কাছে প্রসিদ্ধ করে তুলতে পারে, বিশেষ করে যদি তিনি উচ্চ পদস্থ কোন দফতরে কাজ করেন। অবশ্য, ছায়া মন্ত্রীরা বেতন ও অন্যান্য সুযোগ সুবিধা সাধারণ সদস্যদের মতই পেয়ে থাকেন। একজন ছায়া মন্ত্রীর দল সরকার গঠন করলে তিনি যেই দফতরের ছায়া মন্ত্রী ছিলেন, সেই দফতর নাও পেতে পারেন।
বাংলাদেশ কোস্ট গার্ড

বাংলাদেশ কোস্ট গার্ড বাংলাদেশের সমুদ্র উপকূল অঞ্চলে নিয়োজিত একটি আধা-সামরিক বাহিনী। এই সংস্থা জাতীয় ও আন্তর্জাতিক বিবিধ আইন প্রয়োগের মাধ্যমে উপকূল অঞ্চলের নিরাপত্তা ও শৃঙ্খলা বিধান এবং জাতীয় স্বার্থ রক্ষা করে। এই আধাসামরিক বাহিনীটি স্বরাষ্ট্র মন্ত্রণালয়ের অধীনস্থ। এর কর্মকর্তাগণ ও কর্মচারীগণ বাংলাদেশ নৌবাহিনী থেকে স্থানান্তরিত হয়ে আসেন। এর সদরদপ্তর ঢাকায় অবস্থিত। বর্তমানে এই বাহিনীতে ৩,৩৩৯ জন উপকূল রক্ষী নিয়োজিত আছেন। বাংলাদেশ স্বাধীন হওয়ার পর হতে নৌ বাহিনী অতিরিক্ত দায়িত্ব হিসেবে কোস্ট গার্ডের ভূমিকা পালন করত। এতে তার নিজেস্ব কর্মকাণ্ড ব্যাহত হতো এবং কিছু আইনি সমস্যা সৃষ্টি হতো। এই সমস্যা নিরসনের জন্য সরকার একটি কোস্ট গার্ড গঠনের জন্য সংসদে আইন পাশ করে যা কোস্ট গার্ড এ্যাক্ট ১৯৯৪ নামে পরিচিত। আনুষ্ঠানিক ভাবে ১৯৯৫ সালের ১৪ ফেব্রুয়ারি বাংলাদেশ কোস্ট গার্ড গঠিত হয় এবং ১৯৯৫ সালের ডিসেম্বর থেকে নৌ বাহিনী হতে ধার নেয়া দুটি টহল জাহাজের সমন্বয়ে তার কর্মকাণ্ড শুরু করে। বাংলাদেশ কোস্ট গার্ড একটি সদর দফতরের মাধ্যমে পরিচালিত হয়। সংস্থার নিয়ন্ত্রিত অঞ্চলকে চারটি জোনে ভাগ করা হয়েছে। এগুলো হলো ইস্ট জোন (চট্টগ্রাম), ওয়েস্ট জোন (বাগেরহাট), সাউথ জোন (ভোলা) এবং নর্থ জোন (ঢাকা)। কোস্ট গার্ডের প্রধান হলেন ডিরেক্টর জেনারেল বা মহাপরিচালক। এই বাহিনীর বর্তমান মহাপরিচালক হলেন রিয়ার এডমিরাল মোঃ জিয়াউল হক, ওএসপি, এনডিসি, পিএসসি। বাংলাদেশের সামুদ্রিক তটরেখার শৃঙ্খলা এবং নিরাপত্তা রক্ষাকারী বাহিনী হিসেবে কর্মরত আছে। "Chapter 6: Asia"। The Military Balance (ইংরেজি ভাষায়) (2015 সংস্করণ)। ইন্টারন্যাশনাল ইনস্টিটিউট ফর স্ট্র্যাটেজিক স্টাডিজ। ১৭ ফেব্রুয়ারি ২০১৫। পৃষ্ঠা 229–231। আইএসবিএন 9781857436426। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০১৫।  "সংরক্ষণাগারভুক্ত অনুলিপি"। ১ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৫।  "কোস্ট গার্ডের নতুন মহাপরিচালক আশরাফুল হক চৌধুরী"। দ্য ডেইলি স্টার বাংলা। ২৫ আগস্ট ২০২১। সংগ্রহের তারিখ ১১ সেপ্টেম্বর ২০২১।  বাংলাদেশ কোস্ট গার্ড-এর অফিসিয়াল ওয়েবসাইট বাংলাদেশ নৌবাহিনীর অফিসিয়াল ওয়েবসাইট
অষ্টম জাতীয় সংসদ সদস্যদের তালিকা

এটি অষ্টম জাতীয় সংসদ সদস্যদের একটি তালিকা, যারা অষ্টম জাতীয় সংসদে প্রতিনিধিত্ব করেছেন। এতে ২০০১ সালে অনুষ্ঠিত সাধারণ নির্বাচনে নির্বাচিত এবং অষ্টম সংসদের মেয়াদে অনুষ্ঠিত উপনির্বাচনে নির্বাচিত সদস্যদের নাম রয়েছে। এছাড়াও রয়েছে সংরক্ষিত আসনের মহিলা সদস্যদের নাম। সপ্তম জাতীয় সংসদ সদস্যদের তালিকা নবম জাতীয় সংসদ সদস্যদের তালিকা "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
জাকির হোসেন

জাকির হোসেন (জন্ম: ২ জুলাই ১৯৬৬) একজন বাংলাদেশি রাজনীতিবিদ যিনি কুড়িগ্রাম-৪ আসনের সাবেক সংসদ সদস্য এবং প্রাথমিক ও মন্ত্রণালয়ের সাবেক প্রতিমন্ত্রী ছিলেন। জাকির হোসেন ২ জুলাই ১৯৬৬ সালে কুড়িগ্রামের কুড়িগ্রাম জেলার রৌমারী উপজেলায় জন্মগ্রহণ করেন। তার পিতা মৃত সামসুল হক এবং মাতা মৃত জুলেখা বানু। তার স্ত্রী মোছাঃ সুরাইয়া সুলতানা, তাদের এক পুত্র ও এক কন্যা। তিনি থানাহাট এ.ইউ উচ্চ বিদ্যালয়,চিলমারী থেকে এসএসসি পাশ করে রাজাহাট মীর ইসমাইল হোসেন ডিগ্রি মহাবিদ্যালয় থেকে এইচএসসি এবং লালমনিরহাট হাতিবান্ধা আলিমুদ্দিন ডিগ্রি কলেজ থেকে বিএ পাশ করেন। এরপর রংপুর আইন মহাবিদ্যালয় থেকে এলএলবি ডিগ্রি অর্জন করেন। জাকির হোসেন ১৯৭৭ সালে ছাত্রলীগে যোগদান করে ১৯৮১ সালে কুড়িগ্রাম কলেজ শাখা ছাত্রলীগের সহ-সভাপতি, ১৯৮২ সালে কুড়িগ্রাম জেলা ছাত্রলীগের সহ-সভাপতি, ১৯৮৩-১৯৮৫ সালে রৌমারী উপজেলা যুবলীগের প্রতিষ্ঠাতা আহব্বায়ক ও সভাপতি, ১৯৮৭-১৯৯০ সাল পর্যন্ত তিনি রৌমারী উপজেলা আওয়ামী লীগের সাংগঠনিক সম্পাদক, ১৯৯০ সালে রৌমারী উপজেলা শাখা আওয়ামীলীগের সাধারণ সম্পাদক হিসাবে ২০০৮ সাল পর্যন্ত দায়িত্ব পালন, ২০০৮ সাল থেকে ২০১৫ পর্যন্ত রৌমারী উপজেলা আওয়ামীলীগের সহসভাপতি ও ২০১৫ সাল হতে রৌমারী উপজেলা আওয়ামীলীগের সভাপতি হিসেবে দায়িত্ব পালন করেন। তিনি ২০০৮ সালের নবম জাতীয় সংসদ নির্বাচনে কুড়িগ্রাম-৪ আসন থেকে বাংলাদেশ আওয়ামী লীগের প্রার্থী হিসেবে প্রথমবার সংসদ সদস্য নির্বাচিত হয়েছিলেন। এর পর ২০১৮ সালের একাদশ জাতীয় সংসদ নির্বাচনে একই আসন থেকে তিনি দ্বিতীয় বারের মতো সংসদ সদস্য নির্বাচিত হয়েছেন। ৭ জানুয়ারি ২০১৯ সাল থেকে তিনি প্রাথমিক ও গণশিক্ষা মন্ত্রণালয়ের প্রতিমন্ত্রীর দায়িত্ব পালন করছেন। "মোঃ জাকির হোসেন, মাননীয় প্রতিমন্ত্রী, প্রাথমিক ও গণশিক্ষা মন্ত্রনালয়"। বাংলাদেশ জাতীয় তথ্য বাতায়ন। ২৪ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২১।  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০২১-০৭-২৪।  "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  "কুড়িগ্রাম-৪: বেসরকারিভাবে বিজয়ী নৌকা প্রার্থী মো: জাকির হোসেন"। দৈনিক ইত্তেফাক। সংগ্রহের তারিখ ৩১ ডিসেম্বর ২০১৮।
উইলিয়াম মুসলি

উইলিয়াম পিটার মুসলি (জন্ম ২৭ এপ্রিল ১৯৮৭) একজন ব্রিটিশ অভিনেতা যিনি দ্য ক্রনিকলস অব নার্নিয়া চলচ্চিত্র ধারাবাহিকে পিটার পেভেনসি চরিত্রে এবং টেলিভিশন সিরিজ দ্য রয়্যালসে রাজকুমার লিয়াম চরিত্রে অভিনয়ের জন্য অধিক পরিচিত। মুসলি যুক্তরাজ্যের গ্লচেস্টারশায়ারের শিপসকম্বে কটসউল্ডস গ্রামে জন্মগ্রহণ করেন। তিনি জুলিয়েট ই. (বিবাহপূর্ব পদবি ফ্লেমিং) এবং পিটার এ. মুসলি দম্পতির সন্তান। তিন ভাইবোনের মধ্যে মুসলি সবার বড়। তার সহদোরেরা হলেন ডেইজি এলিজাবেথ মুসলি (জন্ম ১৯৮৯) এবং বেঞ্জামিন হিউ মুসলি (জন্ম ১৯৯২)। মুসলি সেপ্টেম্বর ১৯৯১ - জুলাই ১৯৯৮ সাল পর্যন্ত শিপসকম্ব প্রাইমারি স্কুলে পড়াশোনা করেন। ১৯৯৮ সালে তিনি সাইডার উইথ রোজি চলচ্চিত্রে এক নামহীন বালক চরিত্রে অভিনয় করেন। এরপর তিনি উইক্লিফ কলেজে তার পড়ালেখা চালিয়ে যান। মুসলি অ্যানা পপলেওয়েল (২০০৭ পর্যন্ত), অ্যালেক্সা হ্যামিলটন (২০০৮-২০১০ এর মাঝে), মেক্সিকান অভিনেত্রী এ্যান্টোনিয়া ওর্টেগা, এরপর ২০১৩ সালে তার সহ-অভিনেত্রী কেলসি চাও-সহ একাধিক জনের সাথে সম্পর্কে জড়ান। England & Wales, Birth Index: 1984–2005, as accessed on Ancestry.co.uk. "The Boys Of 'Narnia'"। CBS News। ১৬ ডিসেম্বর ২০০৫। ১৬ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৯।  "William Moseley"। The New York Times। ১৬ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৩।  উদ্ধৃতি ত্রুটি: <ref> ট্যাগ বৈধ নয়; telegraph নামের সূত্রটির জন্য কোন লেখা প্রদান করা হয়নি "Rumored Gay Man William Moseley Finally Settled Down With Actress Girlfried"। LIVERAMPUP (ইংরেজি ভাষায়)। ৯ ফেব্রুয়ারি ২০১৭। সংগ্রহের তারিখ ১৪ ডিসেম্বর ২০১৮।  "'The Little Mermaid' Trailer: Live-Action Film Makes Debut Splash"। Deadline Hollywood। ৯ মার্চ ২০১৭। সংগ্রহের তারিখ ২০১৭-০৩-১১।  https://www.imdb.com/name/nm0608440/
কাজিরো ইয়ামামোতো

কাজিরো ইয়ামামোতো (জাপানি: য়ামামোতো কাজিরো, ১৫ই মার্চ, ১৯০২ - ২৮শে সেপ্টেম্বর, ১৯৭৪) একজন জাপানী চলচ্চিত্র পরিচালক, প্রযোজক এবং চিত্রনাট্যকার। তিনি জাপানের টোকিওতে জন্মগ্রহণ করেন। এই শহরেই লিভার সিরোসিসে আক্রান্ত হয়ে মৃত্যুবরণ করেন। কিংবদন্তির জাপানী চলচ্চিত্র পরিচালক আকিরা কুরোসাওয়া তার সাথে সহকারী পরিচালক হিসেবে কাজ করেই চলচ্চিত্র জীবন শুরু করেছিলেন। "Yamamoto Kajirō | Japanese film director | Britannica"। www.britannica.com (ইংরেজি ভাষায়)। সংগ্রহের তারিখ ২০২৪-০২-০৪।  ইন্টারনেট মুভি ডেটাবেজে কাজিরো ইয়ামামোটো (ইংরেজি)
তোহো

তোহো কোম্পানি লিমিটেড (東宝株式会社, Tōhō Kabushiki-gaisha)একটি বৃহৎ জাপানী চলচ্চিত্র স্টুডিও। এর সদর দপ্তর টোকিওর চিয়োদাতে। "Hankyu Hanshin Toho Group" এর অন্যতম প্রধান শিল্প প্রতিষ্ঠান এটি। পশ্চিমা বিশ্বে এই স্টুডিওটি বহু "দাইকাইজু" (দানবীয় জন্তু) এবং "তোকুসাতসু" (স্পেশাল ইফেক্ট) ছবি নির্মাতা হিসেবে পরিচিত। "Chouseishin" নামক অতিমানব টেলিভিশন সিরিজ, আকিরা কুরোসাওয়ার ছবি এবং "স্টুডিও জিবলি" 'র এনিমে সিরিজগুলো নির্মাণের জন্য এই পরিচিতি প্রকাশ পেয়েছে। এর সবচেয়ে বিখ্যাত এবং বিশ্বনন্দিত সৃষ্টি হচ্ছে গজিরা (Godzilla) যাকে দানবীয় জন্তুর রাজা বলা হয়। এছাড়া তোহোর নির্মাণ সামগ্রীতে রয়েছে বিপুল পরিমাণ এনিমে। তোহো শব্দের অর্থ হচ্ছে "পূর্বাঞ্চলীয় গুপ্তধন"। তোহোর সৃষ্টি করা পাঁচটি দানবীয় জন্তু চরিত্র সকল যুগে নন্দিত হয়ে এসেছে: গজিরা, মসুরা, কিংগু গিদোরা, মেকাগজিরা এবং রাদোন। অফিসিয়াল হোমপেজ (জাপানি ভাষায়) তোহো রাজ্য
মাইকেল মিকস (সফটওয়্যার ডেভলপার)

মাইকেল মিকস (ইংরেজি: Michael Meeks) একজন ব্রিটিশ সফটওয়্যার ডেভলপার। তিনি মূলত গ্নোম, ওপেনঅফিস.অর্গ, ও বর্তমানে লিব্রেঅফিস-এ তার সংযুক্ততার জন্যে সমূহ পরিচিত। তিনি গ্নোম প্রকল্পের অন্যতম একজন অবদানকারী, যিনি এর পরিকাঠামো ও সংসৃষ্ট অ্যাপলিকেশনসনূহ নিয়ে কাজ করেন। তাকে ২০০০-এর মাঝামাঝি ন্যাট ফ্রাইডম্যান ও মিগেল দে কাজা কর্তৃক একজন শিমেল ডেভলপার হিসেবে ভাড়া করা হয়, এরপর তিনি নোভেল, সুয্যে, ও তারপর কোলাবোরাতে কাজ করেন। মিকস একজন ফ্রি সফটওয়্যার হ্যাকার যিনি প্রোগ্রাম লোড টাইম কমানোর জন্যে অনেক সময় অতিবাহিত করেন। তিনি গ্নু বিনইউটিলস ও গ্নু সি লাইব্রেরির জন্যে প্রত্যক্ষ বাইন্ডিং, হ্যাশভ্যালস ও ডিনসর্ট প্রয়োগ তৈরী করেন। তার অধিকাংশ কর্মের কেন্দ্রবিন্দু ছিলো ওপেনঅফিস.অর্গ তৈরী করা এবং এখন এর ফোর্ক লিব্রেঅফিসকে আরও দ্রুত স্টার্ট করা। জেমস, ড্যানিয়েন (৭ মে ২০০৭)। "Meek not geek — Interview with Michael Meeks of OpenOffice.org"। টাক্স ডিলাক্স। ফ্রাঙ্ক পোলমান। ৪ জানুয়ারি ২০১১ তারিখে মূল থেকে আর্কাইভ করা।  মিকস, মাইকেল (৩ সেপ্টেম্বর ২০১৩)। "Collabora and LibreOffice"। Stuff Michael Meeks is doing (blog)। সংগ্রহের তারিখ ২ জানুয়ারি ২০১৯।  মোজার, জন রিচার্ড (২০০৬)। "Optimizing Linker Load Times"।
গাজী মোহাম্মদ শাহনওয়াজ

গাজী মোহাম্মদ শাহনওয়াজ (মিলাদ গাজী) একজন বাংলাদেশি রাজনীতিবিদ ও ব্যবসায়ী। তিনি ২০১৮ সালের একাদশ জাতীয় সংসদ নির্বাচনে হবিগঞ্জ-১ আসন থেকে বিজয়ী হয়ে সংসদ সদস্য নির্বাচিত হন। গাজী মোহাম্মদ শাহনওয়াজ মিলাদ গাজীর জন্ম ১৯৫৮ সালের ১৭ জুলাই। পিতা সাবেক সংসদ সদস্য দেওয়ান ফরিদ গাজী ও মাতা আলম রওশন চৌধুরী। মিলাদ গাজী ২০১৮ সালের একাদশ জাতীয় সংসদ নির্বাচনে আওয়ামী লীগের মনোনয়ন নিয়ে নৌকা প্রতীকে প্রতিদ্বন্দ্বিতা করেন এবং নিকটতম ঐক্যফ্রন্টের প্রার্থী রেজা কিবরিয়াকে ৭২,৯৯১ ভোটের ব্যবধানে পরাজিত করে সংসদ সদস্য নির্বাচিত হন। "প্রথম আলো: জাতীয় সংসদ নির্বাচন"। প্রথম আলো। সংগ্রহের তারিখ ৩ জানুয়ারি ২০১৮। [স্থায়ীভাবে অকার্যকর সংযোগ] "একাদশ জাতীয় সংসদ নির্বাচনে প্রার্থীদের প্রদত্ত ব্যক্তিগত তথ্যাদি: নির্বাচন কমিশন (হলফনামা)" (পিডিএফ)। নির্বাচন কমিশন। [স্থায়ীভাবে অকার্যকর সংযোগ] "The Daily Star: JS Polls 2018"। দ্য ডেইলি স্টার। সংগ্রহের তারিখ ৩ জানুয়ারি ২০১৮।  নির্বাচনে প্ররার্থীদের হলফনামা - নির্বাচন কমিশন।